
Cum se transmite COVID-19Cum se transmite COVID-19
Transmiterea de la persoană la persoană
Se crede că virusul se transmite în principal de la persoană la persoană:
· Între oameni care sunt în contact apropiat unul cu celălalt (la o distanță de cca. 1,5 - 2 m).
· Prin stropi respiratorii produși atunci când o persoană infectată tușește sau strănută. Acești stropi pot ajunge ușor în gura sau nasul celor din preajmă sau chiar pot fi inhalați în plămâni.
Poate fi cineva contagios chiar dacă nu are niciun simptom aferent COVID-19?
· Cei mai contagioși se consideră a fi cei care au cele mai puternice simptome (cei în starea cea mai gravă).
· Unii pot fi contagioși și înainte să manifeste simptomele bolii. În cazul COVID-19 s-au raportat o serie de astfel de cazuri, însă se consideră că nu aceasta este metoda principală de contagiune.
Infectarea prin atingerea unor suprafețe contaminate
E posibil ca o persoană să devină purtătoare de COVID-19 în urma atingerii unei suprafețe sau a unui obiect care a fost contaminat și apoi să-și atingă gura, nasul sau chiar ochii, dar se consideră că nu acesta este modul principal de transmitere.
“Nu se știe cu exactitate cât timp supraviețuiește în general pe suprafețe virusul care cauzează COVID-19, dar se pare că se comportă similar cu alte coronavirusuri. Studiile sugerează că durata de supraviețuire pe suprafețe a coronavirusurilor (inclusiv COVID-19 așa cum a fost studiat inițial) este de câteva ore până la câteva zile. Această durată poate varia în condiții diferite (de exemplu, în funcție de tipul suprafeței, de temperatură sau de gradul de umiditate al mediului). Dacă ai bănuieli că o suprafață ar putea fi contaminată, curăță cu un dezinfectant simplu pentru a distruge virusul și pentru a te proteja pe tine și pe ceilalți”.
Cât de ușor se transmite virusul?
Ușurința cu care un virus trece de la o persoană la alta poate varia mult. Unele virusuri sunt puternic contagioase (se transmit foarte ușor), precum pojarul, în timp ce alte virusuri se transmit în ritm mai lent. Un alt factor de control îl constituie posibilitatea de a opri sau încetini contagiunea unei mase mari de oameni. Virusul care cauzează COVID-19 pare a se transmite extrem de rapid și îndelungat în comunitate în anumite zone geografice.
Transmiterea în cadrul comunității reprezintă situația în care mai mulți oameni sunt infectați într-un anumit areal geografic, inclusiv persoane pentru care nu putem afla nici când și nici cum au luat virusul.
Situația din România
Se înregistrează niveluri diferite de activitate a acestui virus pe teritoriul României, aflându-ne în scenariul 3 al epidemiei.
· Știri oficiale
· Zone internaționale afectate
· Site Institutului Național de Sănătate Publică
Simptome
Simptomele de mai jos au fost raportate în cazul persoanelor confirmate cu infecția COVID-19, având intensitate diferită, de la cele ale unei simple răceli, până la stări grave care au condus la deces.
Simptomele menționate mai jos se pot instala în cca. 2-14 zile de la data expunerii la virus:
· Febră.
· Tuse seacă.
· Insuficiență respiratorie (dificultate în respirare/senzație de sufocare).
Unele persoane pot să fie infectate, dar nu dezvoltă niciun simptom și nu se simt bolnave. Majoritatea oamenilor (aproximativ 80%) își revin după ce au fost afectați de boală fără a avea nevoie de tratament special. Circa 1 din 6 persoane care au COVID-19 dezvoltă forme severe ale bolii și au dificultăți în respirație. Persoanele în vârstă și cei cu probleme medicale anterioare, precum tensiune arterială mare, probleme cu inima sau diabet au șanse mai mari să dezvolte o formă severă a bolii.
Dacă ai simptome, sau dacă ai nevoie de informații cu privire la transmiterea și răspândirea virusului, te rugăm să apelezi TelVerde la numărul 0800.800.358. Numărul TELVERDE nu este un număr de urgență, este o linie telefonică alocată strict pentru informarea cetățenilor. De asemenea, românii aflați în străinătate pot solicita informații despre prevenirea și combaterea virusului la linia special dedicată lor +4021.320.20.20.

Adaptare și rezistență

Epidemia de coronavirus 2019 (COVID-19) poate fi un motiv de stres pentru populație. Frica și anxietatea generate de o boală pot deveni copleșitoare și pot cauza emoții puternice în rândul adulților și copiilor
Adaptarea la stres te face mai puternic pe tine, pe cei dragi și pe cei aparținând comunității tale.
Fiecare răspunde diferit la situații de stres. Felul în care reacționezi în fața acestei epidemii poate depinde de experiențele anterioare, de lucrurile care te fac diferit de ceilalți și de comunitatea în care trăiești.
Persoanele care pot avea reacții mai puternice la stres, în situații de criză, sunt:
· Persoanele în vârstă și cele cu boli cronice, care prezintă un risc mai ridicat la îmbolnăvirea cu COVID-19
· Copiii și adulții
· Persoanele care ajută la tratarea COVID-19, spre exemplu doctorii și alte cadre din sistemul sanitar, ori cei care oferă prim ajutor
· Persoanele care suferă de o afecțiune mintală, inclusiv cele care au probleme legate de abuzul de substanțe cu risc de dependență
Stresul în timpul unei epidemii infecțioase poate include:
· Frică și îngrijorare legate de propria sănătate și de sănătatea celor dragi
· Schimbări în rutina programului de somn și de alimentație
· Dificultatea de a dormi și de a te concentra
· Agravarea problemelor de sănătate cronice
· Abuzul de alcool, tutun sau alte tipuri de substanțe cu risc de dependență
Persoanele cu afecțiuni legate de sănătatea mentală ar trebui să își continue tratamentul și să conștientizeze apariția unor simptome noi sau agravante.
Acțiunile prin care îți manifești grija față de tine, prieteni și familie te pot ajuta să gestionezi stresul. Ajutându-i pe ceilalți să se adapteze condițiilor de stres poate duce la o comunitate mai puternică.
Lucruri pe care le poți face pentru a te ajuta pe tine:

· Să iei pauze de la a urmări, citi sau asculta știri, inclusiv cele apărute în social media. Expunerea repetată la tema pandemiei poate deveni deranjantă.
· Să ai grijă de corpul tău. Încearcă să respiri adânc, să faci exerciții de stretching sau să meditezi. Încearcă să mănânci sănătos, să ai mese echilibrate, să faci mișcare în mod regulat, să dormi suficient și să eviți alcoolul sau substanțele ilegale.
· Fă-ți timp pentru a te deconecta. Încearcă activități care îți fac plăcere.
· Ia legătura cu ceilalți. Vorbește despre grijile tale sau despre felul în care te simți cu oamenii în care ai încredere.
· Sună-ți medicul de familie dacă stresul intervine în activitățile tale curente, mai multe zile la rând.


Cum ne protejăm?
Vârstnicii și persoanele cu afecțiuni medicale cronice precum boli de inimă, boli pulmonare sau diabet par să aibă un risc mai ridicat pentru complicații severe din cauza îmbolnăvirii cu COVID-19.
Cum se răspândește
În acest moment, nu există un vaccin dezvoltat specific pentru a preveni îmbolnăviriea cu COVID-19. Cea mai bună cale de a preveni îmbolnăvirea este de a evita expunerea la acest virus. Se pare că virusul se răspândește, în mod principal, de la persoană la persoană.
Contact direct
· între persoane care sunt în contact strâns (strângerea mâinilor, îmbrățișările, sărutul obrajilor sau al mâinilor, atingerea fețelor cu mâinile).
· prin picăturile produse atunci când o persoană infectată tușește sau strănută. (Aceste picături pot ajunge în gurile sau nasurile persoanelor care se află în apropiere sau pot fi inhalate în plămâni).
Contact indirect
· atingerea suprafețelor care sunt atinse în mod frecvent și de alte persoane, precum: balustrade, clanțe, mânere, butoane de lift sau de acces, etc.
· NU folosi aceeași sticlă/pahar cu alte persoane și nu folosi aceleași tacâmuri.
· Limitați folosirea bancnotelor și a monedelor, optând pentru plăți cu cardul/telefonul sau plăți on-line (Transmiterea virușilor se realizează într-o pondere semnificativă prin intermediul banilor, cu care ia contact, statistic, un număr foarte mare de persoane.)
ATENȚIE
Țineți cont de faptul că nu în toate cazurile infectarea cu noul coronavirus (COVID-19) este vizibilă prin simptome specifice (tuse, febră, dificultăți în respirație). Virusul poate fi răspândit inclusiv de persoane aparent sănătoase, care nu au cunoștință de faptul că sunt purtători ai noului coronavirus.

Pentru cei care oferă ajutor
Share on
Cei care fac parte din forțele de răspuns (instituții și voluntari deopotrivă) în situații de urgență vor fi expusi la stres in perioada urmatoare. Gestionarea stresului și luarea pauzelor vor face intervenția ta mai bună.
Implicarea ta în gestionarea crizei asociate cu COVID-19 te poate afecta din punct de vedere emoțional. Există acțiuni pe care le poți face pentru a te ajuta să reduci reacțiile de stres traumatic secundar (STS), asociate cu gestionarea evenimentelor de criză.
· Recunoaște faptul că STS poate afecta pe oricine care ajută alte persoane într-un eveniment traumatic.
· Învață care sunt simptomele, inclusiv cele fizice (oboseală, boală) și psihice (frică, sevraj, vinovăție) pentru a le putea recunoaște mai ușor.
· Acordă timp, atât ție cât și familiei tale pentru a vă recupera după ce ai făcut parte din forțele de răspuns la pandemie.
· Creează-ți un program cu activități de îngrijire personală de care te bucuri, precum să petreci timp cu prietenii și familia, să faci exerciții fizice sau să citești o carte.
· Ia o pauză de la știrile sau relatările legate de COVID-19
· Cere ajutor dacă te simți copleșit sau îngrijorat de faptul că COVID-19 îți afectează capacitatea de a avea grijă de familia și pacienții tăi, așa cum o făceai înainte de răspândirea virusului.
Semne că suferi de epuizare profesională (Burnout):
· Tristețe, depresie sau apatie
· Sentimente de frustrare, care apar cu ușurință
· Reacții de apărare - dai vina pe alții, iritabilitate
· Lipsa emoțiilor, indiferență
· Detașament - Izolare sau deconectare de ceilalți
· Neglijarea igienei personale
· Senzație constantă de oboseală, epuizare (secare de energie) sau de copleșire
· Poți să ai senzația:
· De eșec
· Că nimic din ceea ce faci nu mai ajută, nu mai are sens
· Că nu îți faci treaba bine
· Că ai nevoie de alcool/alte substanțe pentru a face față
Semne de Stres Traumatic Secundar (STS)
· Teama sau frica excesivă că ceva rău se va întâmpla
· Ușor de speriat sau „în gardă” tot timpul
· Semne fizice de stres (de exemplu senzația că inima îți bate cu putere)
· Coșmaruri sau ganduri recurente legate de situații traumatice
· Sentimentul că traumele celorlalți sunt ale tale
Limitează timpul pe care îl petreci lucrând singur și încearcă să te implici mai mult, fie și în mediul online în activități de echipă, atunci când este posibil.
Obține sprijin din partea membrilor echipei: dezvoltă un sistem de tip „buddy system/camarad”
Într-un sistem de tip „buddy system/camarad”, doi membri ai forțelor de răspuns formează o echipă pentru a se sprijini reciproc, pentru a-și monitoriza unul altuia nivelul de stres și de siguranță, cât și volumul de muncă.
· Cunoașteți-vă. Vorbiți despre trecutul fiecăruia, interese, hobby-uri și familie. Identificați-vă reciproc punctele forte și slăbiciunile.
· Fiți atenți unul la celălalt. Dacă se poate, încercați să lucrați în aceeeșii locație.
· Setați ore când veți intra în contact unul cu celălalt. Ascultați cu atenție și împărtășiți experiențe și sentimente. Încercați să acceptați situațiile dificile și marcați realizările/ micile succese, chiar și pe cele mai mici.
· Oferiți-vă ajutorul pentru nevoile de bază Vorbiți despre trecutul fiecăruia, interese, hobby-uri și familie. Identificați-vă reciproc punctele forte și slăbiciunile.
· Monitorizați-vă reciproc sarcinile de lucru Încurajați-vă unul pe celălalt să luați pauze. Discutați despre moduri prin care puteți reduce stresul (odihnă, rutina de somn, experciții fizice și respirații profunde).
· Încearcă să creezi un mediu în echipă, în care colegul tău să se simtă în siguranță să își exprime nevoile și limitele. Facilitează comunicarea lui cu liderii echipei sau ceilalți colegi.
Tehnici de îngrijire personală pentru membrii echipelor de intervenție
· Limitează-ți orele la muncă la ture care nu depășesc 12 ore.
· Lucrează în echipe și limitează timpul pe care îl petreci lucrând individual.
· Încearcă să ții un jurnal.
· Vorbește cu familia, prietenii, șefii și colegii despre sentimentele și trăirile tale.
· Exersează tehnici de respirație și relaxare.
· Menține o dietă sănătoasă și asigură-te că ai un program adecvat de somn și exerciții fizice.
· Acceptă că este perfect normal să-ți setezi limite și să spui „nu”.
· Evită sau limitează pe cât posibil cofeina și consumul de alcool.
Este important să îți reamintești:
· Nu ești egoist dacă iei pauze.
· Nevoile supraviețuitorilor nu sunt mai importante decât bunăstarea sau propriile tale nevoi.
· Să lucrezi tot timpul nu înseamnă că vei avea cea mai bună contribuție.
· Există și alte persoane care pot ajuta în răspunsul la pandemie.
A fi parte din forțele de răspuns în caz de dezastre poate fi o activitate care îți aduce satisfacții însă este în acelați timp și și stresantă. Recunoscând că ești stresat și încercând să găsești metode de a gestiona stresul în timp ce continui să răspunzi solicitărilor, te va ajuta să te menții sănătos și astfel poți continu să îi ajuți pe cei care sunt afectați.
 
Fundația Estuar a lansat 4medicALL, o linie de consiliere și suport psihologic oferită de specialiști în sănătate mintală pentru cei mai încercați dintre noi în această perioadă, personalul medical, paramedical și sanitar implicat în tratarea persoanelor infectate cu virusul COVID-19, linia I de intervenție.

Cum puteți beneficia de ajutor:
0758 119 314
0758 119 313
0758 119 304

consiliere@estuar.org

